पोखरा लेखनाथ वडा नम्बर १० मा माओवादी केन्द्रले चुनावी प्रचार प्रसार कार्यक्रम आयोजना गरेको छ । माओवादी केन्द्रको चुनावी प्रचार प्रसार कार्यक्रम अन्तर्गत आइतबार वडा नम्बर १० भित्र पर्ने विभिन्न टोल बस्तीका जनताहरुसंग माओवादी केन्द्रलाई जिताउन आग्रह गर्दै घरदैलो कार्यक्रम सम्पन्न भएको हो ।
घरदैलो कार्यक्रम अन्तर्गत सोमबार मियापाटन चोक हुदै कुँडहरचोक, स्वर्णिम टोल, अन्नपूर्ण टोल लगायतका क्षेत्रका जनताहरु संग छलफल तथा मत माग्ने कार्यक्रम रहेको प्रचार प्रसार उपसमितीका संयोजक हिमालय बख्रेलले जानकारी दिए ।
पछिल्लो समय माओवादीले गरेको काम र माओवादीले उठाएको एजेण्डाकै आधारमा लामो समयपछि स्थानिय तहको निर्वाचन सम्पन्न हुन लागेकोमा माओवादी प्रति घरदैलो कार्यक्रममा जनलहर बढेको पाइएको समेत प्रचार प्रसार संयोजक बख्रेलले जानकारी दिए ।